Krieket SA se provinsiale akademiekrieketweek op Oudtsoorn aangebied – DieHoorn
Krieket SA se provinsiale akademiekrieketweek op Oudtsoorn aangebied
DIE franchise akademieweek van Krieket Suid-Afrika begin vandag (18 Januarie) op die Oudts-hoorn Sportgronde (Rec) met streeksakademie- spanne van die Cobras, Dolphins, Titans, Warriors, Knights en Lions wat gaan deelneem. Die toernooi eindig Woensdag, 24 Januarie.
Volgens Thabang Moroe, wnde hoof- uitvoer-ende beampte van KSA, is die oogmerk met die toernooi om talentvolle spelers voor te berei vir moontlike insluiting in provinsiale spanne en die poel waaruit provinsiale spelers gekies kan word te vergroot.
Tegelykertyd doen die akademiespanne se afrigters ook waardevolle ondervinding op.
“Die akademieweek bied waardevolle insig in die toekoms van SA krieket. KSA, sy geaffilieer-des en vennote doen daarom al die nodige stappe om te verseker dat hierdie toernooie goed bestuur word en verbeter ons wêreldbekende vermoë om top-gehalte toernooie aan te bied,” het Moroe gesê.
Die bepalings vir die week is:
• In vandag tot Saterdag se eersterondewed-stryde speel Cobras teen Dolphins (Rec), Knights teen Titans (Bridgton) en Warriors teen Lions (Langenhoven Gymnasium).
• In Maandag tot Woensdag se tweederonde-wedstryde speel Cobras teen Knights (Langenhoven Gymnasium), Titans teen Lions (Rec) en Dolphins teen Warriors (Bridgton).
Sondag is ’n rusdag.
Twee Oudtshoorn Karatekas presteer by die Suid-Afrikaanse Karatetoernooi
Twee karatekas van die Jikkia-Do-karateklub het medaljes ingepalm by die Suid-Afrikaanse Karatetoernooi op Saterdag, 14 Julie, in Kaapstad. Hulle...
Rex wys slag met vleisdag
Deur Higgo Jacobs Clement Rex was Saterdag met 41 punte die wenner van Oudtshoorn Gholfklub se vleisgholfdag wat reeds...
Deur Ben du Preez DIE Oudtshoorn Rolbalklub se sakeliga wat Woensdagaand, 1 Maart, afgehandel is, is deur PNA gewen. Die...
TOESKOUERS op die Rec op Oudtshoorn het verlede week vir die draaibalbouler Dane Piedt op sy beste gesien in sy...
Rekordgetal deelnemers kom hul staal wys!Sake-aflos naby